b'\n_START_ARTICLE_\nVita Lesauskait\xc4\x97\n_START_PARAGRAPH_\nVita Lesauskait\xc4\x97 (g. 1956 m. lapkri\xc4\x8dio 12 d. \xc5\xa0iauliuose) \xe2\x80\x93 Lietuvos gydytoja internist\xc4\x97, geriatr\xc4\x97, habilituota biomedicinos moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\nSesuo gyd. Vaiva Lesauskait\xc4\x97. 1980 baig\xc4\x97 Kauno medicinos institut\xc4\x85. 2000 m. habilituota biomedicinos moksl\xc5\xb3 daktar\xc4\x97._NEWLINE_Nuo 1980 m. Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) d\xc4\x97stytoja, nuo 2001 m. profesor\xc4\x97. 1982\xe2\x80\x931985 m. dirbo Pulmonologijos laboratorijoje, 1985\xe2\x80\x931990 m. Antrojoje vidaus lig\xc5\xb3 klinikoje, nuo 1995 m. Geriatrijos klinikos vadov\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo pagrindin\xc4\x97 sritis \xe2\x80\x93 plau\xc4\x8di\xc5\xb3 lig\xc5\xb3 epidemiologija ir profilaktika, gerontologijos problemos, pagyvenusi\xc5\xb3 \xc5\xbemoni\xc5\xb3 gyvenimo kokyb\xc4\x97, j\xc5\xb3 gydymas ir slauga. Paskelb\xc4\x97 daugiau, kaip 100 mokslini\xc5\xb3 straipsni\xc5\xb3.'